alexandrainst/scandi-wiki huggingface dataset:
London Palladium

London Palladium er et av West Ends største og mest kjente teatre, med over 2 200 seter. Teateret ligger i Argyll Street like ved Oxford Circus. Teateret er tegna av den kjente teaterarkitekten Frank Matcham i 1910, bak en 1700-tallsfasade som opprinnelig tilhørte Argyll House.

De første åra var Palladium en varietéscene, og det var her Louis Armstrong første gang spilte på en britisk scene i 1932. Året etter kunne Duke Ellington oppleves på Palladium for første gang i Storbritannia. Mellom 1955 og 1967 ble scene sete for det populære TV-showet Sunday Night at the London Palladium, der blant annet den norske artisten Sølvi Wang opptrådte.

I januar 1973 satte glamrockbandet Slade publikum i slik bevegelse at balkongen nesten brøt sammen. Marvin Gaye spilte inn sin dobbel-LP Marvin Gaye Live at the London Palladium her i 1976.

I 2000 ble teateret overtatt av Andrew Lloyd Webbers Really Useful Group, og har siden vært mest kjent for sine musikaler, som The King and I,  Chitty Chitty Bang Bang  og The Sound of Music.

Eksterne lenker 
 Hjemmeside
 Teaterhistorie med bilder og faksimile av programmer

Teatre i London
Konsertlokaler i England
City of Westminster
Florida Panthers

Florida Panthers er en ishockeyklubb i den nordamerikanske proffligaen NHL. Klubben ble grunnlagt i 1993 og har spilt en Stanley Cup-finale.

Klubben spiller hjemmekampene sine i BB&T Center i Sunrise, Florida. Klubbfargene er blått, rødt og gult.  

Panthers sjokkerte alle da de tok seg til Stanley Cup-finale allerede i sin tredje sesong i NHL, i 1996. Finalen endte i tap mot Colorado Avalanche. 

Laget tok seg også til Stanley Cup-sluttspillet 2012, men ble slått ut av New Jersey Devils  i Eastern Conference kvartfinaler.

Referanser

Eksterne lenker
 

Ishockeyklubber i NHL
Ishockeyklubber i USA
Sport i Florida
Etableringer i 1993
Slovan Liberec

Slovan Liberec er en tsjekkisk fotballklubb fra byen Liberec. I sesongene 2001/2002 og 2005/2006 vant de den tsjekkiske ligaen. Laget består for det meste av tsjekkere.

Klubben ble stiftet i 1921.

Sesonger

Spillerstall 
Oppdatert 21. april 2022.

Utlånte spillere

Referanser

Eksterne lenker 
 Klubbens offisielle nettsider

Fotballag i Tsjekkia
Sport i Liberec‎
Fotballag etablert i 1921
Legia Warszawa

Legia Warszawa er en polsk fotballklubb fra hovedstaden Warszawa. Klubben ble grunnlagt i mars 1916. Laget er sammen med Wisła Kraków ofte i toppen av polsk fotball.

Klubben ble stiftet i forbindelse med de militære operasjonene på østfronten under første verdenskrig som en klubb for de polske legioner. Etter krigen ble klubben den viktigste av de offisielle fotballklubbene i den polske hæren – Wojskowy Klub Sportowy Legia Warszawa (Den militære sporsklubben Legia Warszawa). Fra 1949 til 1957 var Legia kjent som CWKS Warszawa (Den sentrale militære sportsklubben Warszawa).

Meritter 
 Seriemester (15):
 1955, 1956, 1968/69, 1969/70, 1993/94, 1994/95, 2001/02, 2005/06, 2012/13, 2013/14, 2015/16, 2016/17, 2017/18, 2019/20, 2020/21 
 Cupmester (19):
 1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15, 2015/16, 2017/18  
 Supercupmester (4):
 1989, 1994, 1997, 2008
 Ligacupvinner (1):
 2002

Spillerstall  
Oppdatert 27. april 2022.

Utlånte spillere

Hjemmebane

Referanser

Eksterne lenker 
 
 Legia Warszawa (90minut.pl)

Fotballag i Polen
Fotballag etablert i 1916
Sport i Warszawa
MFK Ružomberok

MFK Ružomberok er en slovakisk fotballklubb fra byen Ružomberok. 

Klubben ble grunnlagt i 1906. Klubbens farger har tradisjonelt vært hvitt, gult og rødt, men fra 2005 har det vært oransje, svart og hvitt. Laget spiller i Corgoň Liga (nivå 1). De vant både serien og cupen i 2006.  

De spiller sine hjemmekamper på Pod Čebraťom Stadion som har en kapasitet på .

Tidligere -spiller Marek Sapara har spilt for klubben.

Historiske navn
 1906 – Rózsahegyi Sport Club 
 1948 – fusjon SBZ Ruzomberok og Sokol SBZ Ružomberok
 1953 – DSO Iskra Ružomberok
 1955 – Iskra Ružomberok
 1957 – TJ BZVIL Ružomberok
 1989 – TJ BZ Ružomberok
 1992 – ŠK Texicom Ružomberok
 1995 – MŠK Ružomberok
 1996 – MŠK SCP Ružomberok
 2003 – MFK Ružomberok

Titler
Corgoň Liga (Corgon League):
Vinner (1): 2005-2006

Slovakisk Cup (Slovenský pohár)
vinner (1): 2006

Sesonger

Kjente spillere

  Maroš Klimpl
  Dušan Švento
  Marián Had
  Ján Mucha
  Marek Sapara
  Ľuboš Hajdúch
  Erik Jendrišek
  Jan Nezmar
  Igor Žofčák
  Roland Števko
  Róbert Rák
  Juraj Kucka
  Peter Babnič

  Jozef Vengloš
  Viliam Hyravý
  Viktor Tegelhoff
  Jiří Basl
  Oldřich Velebný
  Aladár Breyer
  Pavel Belluš
  Ján Haspra st.
  Jozef Chmúra
  Anton Škorupa
  Dušan Vierik
  Ľubomír Páleník
  František Lechman

  Daniel Dančo
  Anton Šiška
  Igor Frič
  Ivan Hvolka
  František Mikuláš
  Ferdinand Kardoss
  Jozef Gromnica
  Alojz Obtulovič
  Vladislav Zvara

Spillerstall
Oppdatert 23. april 2022.

Utlånte spillere

Trenere
Listen er oppdatert pr. 22. september 2015.
  Ladislav Jurkemik(1998-99)
  Mikuláš Komanický (2001-02)
  Erik Bogdanovský (september 2002-03)
  Jozef Vukušič (2003-04)
  Ľubomír Moravčík(2004-05)
  František Komňacký (2005-2007)
  Petr Uličný(2007)
  Přemysl Bičovský (2007-08)
  Michal Bílek (juli 2008-juni 2009)
  František Straka (juni 2009-juni 2010)
  Ladislav Jurkemik(2010)
  Goran Milojevic (oktober 2010-mars 2011)
  Ladislav Jurkemik(april 2011-september 2011)
  Aleš Křeček (september 2011-mai 2012)
  Ladislav Šimčo (april 2012- mai 2013)
  Jozef Vukušič (juni 2013-17.mars 2014)
  Jozef Chovanec (17.mars 2014- 31.mai 2014)
  Ladislav Šimčo (5. juni 2014- 16.november 2014)
  Ivan Galád (17.november 2014 - 2.september 2015)
  Ladislav Pecko (2.september 2015 - )

Ružomberokspillere med flest landskamper
Listen er oppdatert pr. 14. januar 2015.

Ján Mucha - 42 kamper  

Marek Sapara - 38 kamper, 5 mål  

Erik Jendrišek - 37 kamper, 4 mål  

Vladislav Zvara - 30 kamper, 1 mål

Flest mål scoret for Ružomberok
Listen er oppdatert pr. 9. juli 2011.

Referanser

Eksterne lenker 
 Mfkruzomberok.sk – Klubbens offisielle nettsider(slovakisk),(engelsk)
 worldfootball.net(engelsk)

Ružomberok
Ružomberok
FK Mladá Boleslav

FK Mladá Boleslav er en tsjekkisk fotballklubb fra Mladá Boleslav. Klubben ble stifta i 1902 og de spiller sine hjemmekamper på Lokotrans Aréna.

Høsten 2006 slo de ut  av Mesterligakvalifiseringen.

Spillerstall
Oppdatert 21. april 2022.

Utlånte spillere

Referanser

Eksterne lenker 
 Klubbens offisielle nettsider

Fotballag i Tsjekkia
Fotballag etablert i 1902
Sport i Europa i 1902
GNK Dinamo Zagreb

GNK Dinamo Zagreb er en kroatisk fotballklubb fra hovedstaden Zagreb. Klubben ble grunnlagt 9. juni 1945. De spiller sine hjemmekamper på s nasjonalstadion, Stadion Maksimir, som har en kapasitet på .

Dinamo Zagreb ble jugoslaviske seriemestere fire ganger (1947/48, 53/54, 57/58 og 81/82), og vant den jugoslaviske cupen syv ganger i perioden 1945-1991 i årene 1951, 1960, 1963, 1965, 1969, 1980 og 1983. Dinamo spilte seg også frem til finalen i Messebycupen i 1962/63, hvor de måtte gi tapt for Valencia etter å ha tapt 1-2 hjemme, og 0-2 borte. I 1966/67 gikk de imidlertid til topps da Leeds United ble slått 2-0 i finalen sammenlagt. 

Zagreb har vunnet den kroatiske ligaen hele 13 ganger etter løsrivelsen fra Jugoslavia, og den kroatiske cupen ved ti anledninger. 

Kanskje Kroatias beste spiller gjennom tidene, Davor Suker, spilte i klubben fra 1989 til 1991.

Dinamo Zagreb er også verdenskjent for sine fryktede Hooligans Bad Blue Boys.

Sesonger

Spillerstall 
Oppdatert 2. mai 2022.

Utlånte spillere

Referanser

Eksterne lenker 
 

Fotballag i Kroatia
Sport i Zagreb
Fotballag etablert i 1945
Famntak

Famntak er en norsk visegruppe som består av medlemmene Anders Larsen (fiolin), Tone Søyset Døving (sang), Trygve Brøske (piano, flygel, trekkspill, munnspill) og Jostein Ansnes (gitar, sang)

Gruppa ga ut sin første plate, Famntak, i 2003 med musikk av Henning Sommerro til dikt av Hans Hyldbakk. Til deres andre plate, Leirfivelandet, har de selv, ved Trygve Brøske og Jostein Ansnes, komponert musikken med bidrag bl.a. fra Frode Alnæs og Henning Sommerro. Tekstene er skrevet av forfattere og lyrikere som Ivar Selmer-Olsen, Stig Nilsson, Ragnhild Lund Ansnes, Ivar Nergaard, Randi og Sverre Hatle, Kristofer Uppdal og Jørgen Gravvold.

Diskografi
Famntak (Sonor Records, 2003) 
Leirfivellandet (Sonor Records, 2006)

Eksterne lenker
 Famntak

Norske visegrupper
Kultur i Møre og Romsdal
Manometer

Et manometer, trykkmåler eller trykksensor er et måleinstrument for trykk, vanligvis av gasser eller væsker. Andre betegnelser er trykktransduser, trykktransmitter, trykkavsender, trykkindikator og piezometer. Trykket er et uttrykk for den kraften som kreves for å stoppe en væske fra ekspanderende, og oppgis vanligvis i form av kraft per arealenhet.

Et manometer er standardutstyr for dykkere og på bærbart trykkluftapparat for å lese av trykket på trykkbeholdere. Alle brannslokningsapparater som drives av lagret gasstrykk skal være tilsvarende utstyrt, men da ofte med forenklet skala, der rødt betyr at der må fylles mer trykk, mens grønt forteller at gasstrykket er tilfredsstillende.

Trykksensorer kan også brukes til indirekte måle andre variabler som væske/gass -flow, -hastighet, -høyde, og vannstand.

Manometere kan være forskjellig utført både m.h.t funksjon og montasje. I dykkerutstyr har de vanligvis standardtilkobling med en BSP-gjenge.

En kategori trykksensorer er utformet for å måle raske trykkendringer. Eksempel på bruksområder for denne typen sensor er måling av forbrenningspress i en motorsylinder eller i en gassturbin. Disse sensorene er vanligvis produsert av piezoelektriske materialer som kvarts.

Noen trykksensorer, kjent som trykkbrytere, fungerer for å fullføre eller bryte en elektrisk krets. Slike finnes i en del trafikkovervåkingskameraer.

Noen eksempler på manometere er bourdonmanometer, pressostat og fjærmanometer. Pressostat og fjærmanometer er vanlig innenfor automatiserte systemer, og er en type indikator.

Bruksområder
 Disipliner innen fluidteknikk
 Hydraulikk
 Pneumatikk
 Dykkerutstyr
 Bildekk
Automatisering

Måleinstrumenter
Skaftetryne

Skaftetryne er en kriminell skikkelse som opptrer i tegneseriene om Mikke Mus. Han har en lang snute med pistrete skjegg under og går gjerne med hatt. Skaftetryne er blant Mikkes verste fiender. Som regel skildres han som Svarte Petters høyre hånd, men han har også opptrådt alene eller sammen med andre banditter. Han har en betydelig likhet med Svarte-Petters andre medløper «Minken», men lengre og mer skjeggete tryne.

Eksterne lenker
 Skaftetryne i Inducks

Figurer fra Disney-tegneserier
Anders Grönhagen

Anders Grönhagen (født 22. mai 1953 i Gudmundrå i Sverige) er en svensk fotballtrener som nå står uten klubb. Han har kallenavnet «Grönis». Anders Grønhagen ble i mars 09 operert for forstadium til kreft i blærehalskjertelen.

Grönhagen var en habil spiss i GIF Sundsvall og Djurgården. Han spilte 18 landslagskamper for det svenske landslaget. I 1979 prøvespilte han for Universidad de autonom Guadalajara i Mexico, men han takket nei til en kontrakt som ville gitt 1 mil. dollar i året.

Trenerkarriere 
  Fredrikstad FK (2007 - 28/8/2009 )
  Djurgårdens IF (2006, runde 21-26)
  Brommapojkarna (2004)
  IF Elfsborg
  GIF Sundsvall
  Djurgårdens IF (1994-1996)
  IFK Sundsvall (1991)
  GIF Sundsvall (1986-1990)

Spillerkarriere 
  GIF Sundsvall (1984-85)
  Djurgårdens IF (1976-83)
  GIF Sundsvall (1973-75)

Meritter 
 18 A-landskamper for 
 Sølvmedalje med FFK i 2008-sesongen

Andre oppdrag 
 Fotballkommentator i TV-kanalen Eurosport
 Sportssjef i Djurgårdens IF (1997)

Referanser

Eksterne lenker 
 

Svenske fotballspillere
Svenske fotballtrenere
Fotballspillere for GIF Sundsvall
Fotballspillere for Djurgårdens IF
Fotballtrenere for GIF Sundsvall
Fotballtrenere for IFK Sundsvall
Fotballtrenere for Djurgårdens IF Fotboll
Fotballtrenere for IF Elfsborg
Fotballtrenere for IF Brommapojkarna
Fotballtrenere for Fredrikstad FK
Utenlandske fotballtrenere i Norge
Personer fra Kramfors kommun
Fødsler i 1953
Countertenor

Denne artikkelen omhandler stemmeleiet kontratenor, for stemmeføring i middelaldermusikk, se contratenor.
Countertenor (eller kontratenor, fra italiensk controtenore) er en mannlig sanger som ved hjelp av en brystresonnansforsterket falsett-teknikk (hodestemme) synger i samme stemmeleie som kvinnelige alt- eller mezzosopran-sangere. Vanligvis ligger registeret til en kontratenor fra rundt G3 til D5/E5.

Kontratenorsangere synger vanligvis i baryton eller tenor-leiet med vanlig brystteknikk.

Litteratur 
 N. Henrich: Mirroring the voice from Garcia to the present day: Some insights into singing voice registers. Logopedics Phoniatrics Vocology. 31: 3-14, 2006 (onlineversjon; pdf; 598 kB)
 Men Getting High, Falsettists, Countertenors, Pop, Rock, and Opera, fireandair.wordpress.com

Referanser

Eksterne lenker 
 Sangen Music for a while av Henry Purcell i ulike versjoner (YouTube)
 falsettsanger (Alfred Deller)
 høy tenor med falsettutvidelse (Russell Oberlin)
  altstemme (Helen Watts)

Sangteknikker
Doreen Kimura

Doreen Kimura (født 15. februar 1933 i Winnipeg i Manitoba, død 27. februar 2013 i Vancouver) var psykologiprofessor ved Simon Fraser-Universitetet.

Biografi 
Doreen Kimura vokste opp i Neudorf, et lite sted i Qu’Appelle Valley i sørlige Saskatchewan. Ettersom det ikke var mulighet for å studere naturfag der, var hun mest interessert i skriving, språk og algebra. Men hun fullførte ikke high school. I stedet begynte hun 17 år gammel som lærer i fådelt skole, først i Saskatchewan, siden i Manitoba. Mens hun var i Manitoba, kom hun over en annonse for et stipend til McGill University i Montreal. Hun søkte for moro skyld og fikk stipendet.

Donald O. Hebb ble hennes lærer på introduksjonskurset i psykologi og gjordet Kimura interessert i faget. Hebb var den berømte nevrologen som identifiserte hjernestrukturer som han kalte cellesamlinger, nå kjent som Hebbs synapser. Etter at Kimura tok sin doktorgrad i 1961 i fysiologisk psykologi, studiet av hvordan hjernens biologi påvirker oppførsel og erfaring, var hun i to år i en postdoktoral stilling ved Montreal Neurological Institute før hun arbeidet ved University of California, Los Angeles Medical Center og Zürich Kantonsspital i Sveits. Hun ble professor i psykologi ved University of Western Ontario i 1967 og arbeidet der i 30 år. I 1998 flyttet hun til Vancouver til en stilling ved avdeling for psykologi ved Simon Fraser University.

Interesser 
I 1960 presenterte hun dikotisk lytting som en test for å måle lateralitet i hjernen. Hun var interessert i forholdet mellom kjønn og kognisjon og har skrevet en bok om det som er oversatt til svensk (Kön och kognition 2001). Kimura var en av grunnleggerne av Society for Academic Freedom and Scholarship (SAFS). Hun støttet også synspunktet om at ulikheter i kognitive egenskaper mellom menn og kvinner er biologisk betinget. Men hun liker ikke vekten som nå legges på forskningssamarbeid og mente det drepte den kreative friheten til den enkelte.

Kimura døde den 27. februar 2013 i Vancouver i en alder av 80 år.

Bibliografi 
 Neuromotor mechanisms in human communication. ISBN 0-19-505492-X
 Sex and Cognition. ISBN 0-262-61164-3

Referanser

Eksterne lenker 
 Doreen Kimuras hjemmeside hos Simon Fraser University 
 Biografi (engelsk)

Canadiske psykologer
Personer fra Winnipeg
Personer fra Saskatchewan
Folk og røvere i Kardemomme by

Folk og røvere i Kardemomme by er en barnebok av Thorbjørn Egner. Boken utkom i 1955, etter at historien først var sendt i radioprogrammet Barnetimen. Et teaterstykke basert på historien hadde premiere i 1956, og en film hadde premiere i 1988.

Boka ble svært populær allerede på 1950-tallet, med egne sanger, plateutgivelse og radioopplesninger, og betraktes som en av de viktigste norske barnebøkene.

Egner komponerte alle melodiene til sangene selv, unntatt Barbermestervise skrevet av Bjarne Amdahl.

Handling
Folk og røvere i Kardemomme by handler om den fredelige byen Kardemomme og de som bor der. Noen få skaper vanskeligheter; det er de tre røverne, Kasper, Jesper og Jonatan som lever utenfor byen og ofte går inn til byen for å røve det de trenger. Til slutt blir røverne arrestert, men de blir godt behandlet i fengselet hos politimester Bastian, og i siste kapittel blir de dagens helter når de slukker brannen i tårnet til Tobias.

En av inspirasjonskildene til miljøskildringene av Kardemomme by er inntrykk fra Egners stipendiereise i 1949 til Italia, Sør-Frankrike, Alger og Marokko. Særlig skal medinaene i Fez og Marrakech i Marokko være viktige inspirasjonskilder. Kardemomme er en urt i ingefær-familien som opprinnelig kommer fra India, men blir ofte brukt av arabere i kaffen.

Figurer
Noen av de viktigste figurene i boka er:
 Røverne Kasper, Jesper og Jonatan – høylytte, tilbøyelig til å krangle med hverandre, og har det veldig rotete. De lever i et merkelig hus, med en snill løve som beskytter dem. 
 Politimester Bastian – en munter politimann som vil sørge for at alle har det bra. Han representerer myndighetene i byen, og all politisk makt ligger hos han.
 Tante Sofie – en middelaldrende kvinne som er tanten til den unge piano-spillende Kamomilla. Sofie er streng, og den eneste sangen hun synger ved siden av "Tante Sofies vise", hvor hun uttrykker forferdelse over hvor skrekkelig det står til med byen og menneskene som bor der, er «Sofies Sinte Vise».
 Tobias i tårnet –  en gammel, vis mann med langt skjegg. Han spår om været fra balkongen i tårnet der han bor.
Barberer Sørensen – en ivrig klarinettspiller.

Se også
Kardemommeloven
Filmen Folk og røvere i Kardemomme by fra 1988
 Temaparken Kardemomme by i Kristiansand Dyrepark, som stod ferdig i 1991.

Eksterne lenker
 Kardemomme by i Kristiansand Dyrepark 

Norske barnebøker
Thorbjørn Egner
Bøker fra 1955
Norske musikaler
Fylkesvei 3210

Fylkesvei 3210 går mellom Hvitsten i Holmestrand og Kornto i Tønsberg kommune.

Frem til 2019 hadde veien betegnelsen  fylkesvei 760 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Holmestrand
Veier i Tønsberg
Fylkesvei 3244

Fylkesvei 3244 går mellom Gullhaug og Bekk i Holmestrand kommune.

Gurannveien mellom Gullhaug og Gurann åpnet i 1910. Mellom Gurann og Bekk (og Botne kirkevei videre til Botne kirke) åpnet veien i 1915.

Frem til 2019 hadde veien betegnelsen  fylkesvei 920 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Holmestrand
Fylkesvei 3212

Fylkesvei 3212 går mellom Guran i Holmestrand og Bettum i Tønsberg kommune. Veiens lengde er 7,9 km.

Løvalddalsveien mellom Guran og Ryk sto ferdig i 1910.

Frem til 2019 hadde veien betegnelsen  fylkesvei 765 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Holmestrand
Veier i Tønsberg
Drammensbiblioteket

Drammensbiblioteket var navnet på et biblioteksamarbeid mellom Drammen bibliotek (det kommunale folkebiblioteket i Drammen), Buskerud fylkesbibliotek og Høgskolen i Buskerud og Vestfold sin bibliotekfilial i Drammen. Drammensbiblioteket åpnet for publikum 26. februar 2007. Navnet Drammensbiblioteket brukes nå av Drammen kommunes folkebibliotek.

Papirbredden
Bystyret i Drammen vedtok i midten av desember 2004 at det skulle bygges en kunnskapspark i Drammen. Samtidig ble det vedtatt å etablere det nye Drammensbiblioteket.

Biblioteket ligger sentralt i Drammen - på Papirbredden - og har ca.  kvadratmeter til disposisjon fordelt over tre etasjer. Byggestart var 1. mai 2005 med innflytting 1. desember 2006. 

Juryen var enstemmig i sitt valg av LPO arkitektur & design og deres forslag «Drammen United».

Flere bibliotek i ett
Det var første gang i Norge at tre bibliotek med forskjellige målgrupper, ulike eiere og hvert sitt forvaltningsnivå, gikk sammen om å danne ett felles bibliotektilbud til publikum. Men tanken om å danne et felles bibliotektilbud har i praksis vist seg vanskelig å gjennomføre. Derfor opphørte det formelle samarbeidet våren 2017. Navnet Drammensbiblioteket beholdes av Drammen kommunes folkebibliotek.

Referanser

Eksterne lenker 

 Drammensbibliotek sitt nettsted
 Høgskolen i Buskerud og Vestfold sin bibliotekfilial i Drammen 
 Buskerud fylkesbibliotek 

Folkebiblioteker i Norge
Kultur i Drammen
Etableringer i 2007
Byggverk fullført i 2007
Surnadal alpinsenter

Surnadal alpinsenter (også kalt Sæterlia alpinsenter) i Surnadal består av ca. 4000 meter preparerte løyper, hvorav 1750 meter med lys. Den ble åpnet i 1985, og erstattet datidens alpinbakke som lå på Bergheim.

Se også
 Liste over norske alpinanlegg

Eksterne lenker
 Hjemmeside

Alpinanlegg i Norge
Idrettsanlegg i Møre og Romsdal
Byggverk i Surnadal
Sport i Surnadal
Kristent fellesskap

Kristent Fellesskap Bergen er en norsk kristen frimenighet i Bergen i Vestland fylke. Menigheten startet som en bønnegruppe på 1970-tallet og har 488 tilskuddstellende medlemmer i 2019. Menigheten i Bergen ledes av en "Ledende eldste". Ledende eldste siden sommeren 2008 er Per Arne Gjerde.  

Menigheten driver blant annet studentarbeid, barnearbeid og ungdomsarbeid, og legger vekt på fellesskap med hverandre, og fellesskap med Gud. De driver også en bibelskole i Bergen (Bergen Bibelskole) som tar inn ca. 30 elever per år. 

Hver påske og sommer, arrangerer menigheten en "felles" konferanse for menighetene rundt om i landet. Og ungdommene pleier å arrangere en egen konferanse rundt nyttår. I påsken arrangeres det påskekonferanser i flere deler av landet.

Ifølge menigheten selv er «troen på Jesus som Herre og Frelser» og at «menigheten er til for Gud og ikke omvendt» det viktigste som kjennetegner menigheten.

Kristent Fellesskap-nettverket i Norge 
Kristent Fellesskap består av selvstendige menigheter, som er tilknyttet et nettverk gjennom stiftelsen Kristent Nettverk. Kristent Nettverk driver misjonsarbeid både i inn- og utland og samarbeider med den internasjonale stiftelsen Ministries Without Borders. Kristent Nettverk ledes av et team der Terje Dahle leder arbeidet i Norge. 

I 2019 var det 14 menigheter innen Kristent fellesskap-nettverket og menighetene hadde til sammen 1417 tilskuddstellende medlemmer. Menighetene finnes i Tromsø, Harstad, Sortland, Trondheim, Osterøy, Frekhaug, Bergen, Sotra/Øygarden, Kvinnherad, Bømlo, Stord, Skien,Stokke og Oslo.

Referanser

Eksterne lenker
Kristent Nettverk
 
 Bergen Bibelskole
 Folk Bibelskole
 Velvet ungdom
 Kristent Fellesskap Tromsø
 Kristent Fellesskap Vesterålen
 Kristent Fellesskap Trondheim
Kristent Fellesskap Bømlo
Kristent Fellesskap Kvinnherad

Trosmenigheter
Menigheter i Bergen
Fylkesvei 3206

Fylkesvei 3206 går mellom Skjeggestad i Holmestrand og Bjune i Tønsberg kommune.

Strekningen mellom Skjeggestad og Haga (Sørby) ble åpnet i 1905.

Frem til 2019 hadde veien betegnelsen  fylkesvei 755 (Vestfold).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Holmestrand
Veier i Tønsberg